กฎกระทรวงกฎกระทรวงฉบับที่ ๑๑ (พ.ศ. ๒๕๓๒)ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕[๑] อาศัยอำนาจตามความในมาตรา ๕ มาตรา๓๗ มาตรา ๔๑ และมาตรา ๔๔ แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๕ (พ.ศ. ๒๕๒๖)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕ข้อ ๒ผู้รับใบอนุญาตผลิตอาหารสัตว์เพื่อขายหรือผู้รับใบอนุญาตนำเข้าซึ่งอาหารสัตว์เพื่อขายผู้ใดประสงค์จะขอขึ้นทะเบียนอาหารสัตว์ ให้ดำเนินการดังต่อไปนี้(๑)สำหรับอาหารสัตว์ประเภทวัตถุดิบ ให้ยื่นคำขอพร้อมด้วยหลักฐานตามที่ระบุไว้ในแบบท.ส. ๑ ท้ายกฎกระทรวงนี้(๒)สำหรับอาหารสัตว์ประเภทวัตถุที่ผสมแล้ว ชนิดอาหารสัตว์ผสมสำเร็จรูปหรือหัวอาหารสัตว์ให้ยื่นคำขอพร้อมด้วยหลักฐานตามที่ระบุไว้ในแบบ ท.ส. ๒ - ๑ ท้ายกฎกระทรวงนี้(๓)สำหรับอาหารสัตว์ประเภทวัตถุที่ผสมแล้ว ชนิดสารผสมล่วงหน้า (พรีมิกซ์) ให้ยื่นคำขอพร้อมหลักฐานตามที่ระบุไว้ในแบบท.ส. ๒ - ๒ ท้ายกฎกระทรวงนี้(๔)สำหรับอาหารสัตว์ประเภทผลิตภัณฑ์นม ให้ยื่นคำขอพร้อมหลักฐานตามที่ระบุไว้ในแบบท.ส. ๓ ท้ายกฎกระทรวงนี้(๕)สำหรับอาหารสัตว์ประเภทอาหารเสริมสำหรับสัตว์ให้ยื่นคำขอพร้อมด้วยหลักฐานตามที่ระบุไว้ในแบบท.ส. ๔ ท้ายกฎกระทรวงนี้ข้อ ๓ ใบสำคัญการขึ้นทะเบียนอาหารสัตว์ให้ใช้แบบดังต่อไปนี้(๑)สำหรับอาหารสัตว์ประเภทวัตถุดิบ ให้ใช้แบบ บ.ท.ส. ๑ ท้ายกฎกระทรวงนี้(๒)สำหรับอาหารสัตว์ประเภทวัตถุที่ผสมแล้ว ชนิดอาหารสัตว์ผสมสำเร็จรูปหรือหัวอาหารสัตว์ให้ใช้แบบ บ.ท.ส. ๒ - ๑ ท้ายกฎกระทรวงนี้(๓)สำหรับอาหารสัตว์ประเภทวัตถุที่ผสมแล้ว ชนิดสารผสมล่วงหน้า (พรีมิกซ์) ให้ใช้แบบบ.ท.ส. ๒ - ๒ ท้ายกฎกระทรวงนี้(๔) สำหรับอาหารสัตว์ประเภทผลิตภัณฑ์นมให้ใช้แบบ บ.ท.ส. ๓ ท้ายกฎกระทรวงนี้(๕)สำหรับอาหารสัตว์ประเภทอาหารเสริมสำหรับสัตว์ให้ใช้แบบ บ.ท.ส. ๔ ท้ายกฎกระทรวงนี้ข้อ ๔ผู้รับใบสำคัญการขึ้นทะเบียนอาหารสัตว์ผู้ใดประสงค์จะขอแก้ไขรายการทะเบียนอาหารสัตว์ที่ได้ขึ้นทะเบียนไว้ให้ยื่นคำขอตามแบบ ท.ส. ๕ ท้ายกฎกระทรวงนี้ พร้อมด้วยใบสำคัญการขึ้นทะเบียนอาหารสัตว์ที่ขอแก้ไขนั้นการอนุญาตให้แก้ไขรายการทะเบียนอาหารสัตว์ตามวรรคหนึ่งให้กระทำโดยจดแจ้งลงในรายการขอแก้ไขทะเบียนอาหารสัตว์ท้ายใบสำคัญการขึ้นทะเบียนอาหารสัตว์ข้อ ๕ ผู้รับใบสำคัญการขึ้นทะเบียนอาหารสัตว์ผู้ใดประสงค์จะขอใบแทนใบสำคัญการขึ้นทะเบียนอาหารสัตว์ให้ยื่นคำขอพร้อมด้วยหลักฐานตามที่ระบุไว้ในแบบ ท.ส. ๖ ท้ายกฎกระทรวงนี้ใบแทนใบสำคัญการขึ้นทะเบียนอาหารสัตว์ให้ใช้แบบ บ.ท.ส. ๑ แบบ บ.ท.ส. ๒ - ๑ แบบ บ.ท.ส. ๒ - ๒ แบบ บ.ท.ส. ๓ หรือแบบบ.ท.ส. ๔ แล้วแต่กรณี โดยมีคำว่า ใบแทนกำกับไว้ที่มุมบนด้านขวาด้วย และให้มีวัน เดือน ปี ที่ออกใบแทน พร้อมทั้งลงชื่อพนักงานเจ้าหน้าที่ข้อ ๖[๒]การยื่นคำขอตามกฎกระทรวงนี้ ในกรุงเทพมหานครให้ยื่น ณ กองควบคุมคุณภาพอาหารสัตว์กรมปศุสัตว์ ในจังหวัดอื่นให้ยื่น ณ สำนักงานปศุสัตว์จังหวัดแห่งท้องที่ที่สถานที่ผลิตหรือสถานที่นำเข้าอาหารสัตว์ตั้งอยู่หรือกองควบคุมคุณภาพอาหารสัตว์ กรมปศุสัตว์เว้นแต่อาหารสัตว์น้ำที่รัฐมนตรีประกาศเป็นอาหารสัตว์ ในกรุงเทพมหานครให้ยื่น ณ กองควบคุมคุณภาพอาหารสัตว์กรมปศุสัตว์ หรือสถาบันวิจัยประมงน้ำจืด กรมประมง ในจังหวัดอื่นให้ยื่น ณสำนักงานปศุสัตว์จังหวัด หรือสำนักงานประมงจังหวัดแห่งท้องที่ที่สถานที่ผลิตหรือสถานที่นำเข้าอาหารสัตว์ตั้งอยู่กองควบคุมคุณภาพอาหารสัตว์ กรมปศุสัตว์ หรือสถาบันวิจัยประมงน้ำจืด กรมประมงให้ไว้ ณ วันที่ ๒๒ สิงหาคม พ.ศ. ๒๕๓๒พลตรี สนั่นขจรประศาสน์รัฐมนตรีว่าการกระทรวงเกษตรและสหกรณ์[เอกสารแนบท้าย]๑.คำขอขึ้นทะเบียนอาหารสัตว์ ประเภทวัตถุดิบ (แบบ ท.ส. ๑)๒.คำขอขึ้นทะเบียนอาหารสัตว์ ประเภทวัตถุที่ผสมแล้วชนิดอาหารสัตว์ผสมสำเร็จรูปหรือหัวอาหารสัตว์ (แบบ ท.ส. ๒-๑)๓.คำขอขึ้นทะเบียนอาหารสัตว์ ประเภทวัตถุที่ผสมแล้ว ชนิดสารผสมล่วงหน้า(พรีมิกซ์) (แบบ ท.ส. ๒-๒)๔.คำขอขึ้นทะเบียนอาหารสัตว์ ประเภทผลิตภัณฑ์นม (แบบ ท.ส. ๓)๕.คำขอขึ้นทะเบียนอาหารสัตว์ ประเภทอาหารเสริมสำหรับสัตว์ ชนิด ..........๖.ใบสำคัญการขึ้นทะเบียนอาหารสัตว์ ประเภทวัตถุดิบ (แบบ บ.ท.ส. ๑)๗.ใบสำคัญการขึ้นทะเบียนอาหารสัตว์ ประเภทวัตถุที่ผสมแล้วชนิดอาหารผสมสำเร็จรูปหรือหัวอาหารสัตว์ (แบบ บ.ท.ส. ๒-๑)๘.ใบสำคัญการขึ้นทะเบียนอาหารสัตว์ ประเภทวัตถุที่ผสมแล้วชนิดสารผสมล่วงหน้า(พรีมิกซ์) (แบบ บ.ท.ส. ๒-๒)๙. ใบสำคัญการขึ้นทะเบียนอาหารสัตว์ ประเภทผลิตภัณฑ์นม(แบบ บ.ท.ส. ๓)๑๐. ใบสำคัญการขึ้นทะเบียนอาหารสัตว์ประเภทอาหารเสริมสำหรับสัตว์ ชนิด ........... (แบบ บ.ท.ส. ๔)๑๑.คำขอแก้ไขรายการขึ้นทะเบียนอาหารสัตว์ (แบบ ท.ส. ๕)๑๒.คำขอใบแทนใบสำคัญการขึ้นทะเบียนอาหารสัตว์ (แบบ ท.ส. ๖)(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากรัฐมนตรีว่าการกระทรวงเกษตรและสหกรณ์ได้ออกประกาศกำหนดให้สารผสมล่วงหน้า(พรีมิกซ์) ผลิตภัณฑ์นมบางชนิด และอาหารเสริมสำหรับสัตว์เป็น อาหารสัตว์ ดังนั้น จำเป็นต้องปรับปรุงข้อกำหนดเกี่ยวกับการยื่นคำขอและออกใบสำคัญการขึ้นทะเบียนอาหารสัตว์ตามที่กำหนดในกฎกระทรวงฉบับที่ ๕ (พ.ศ. ๒๕๒๖) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕ให้ครอบคลุมถึงอาหารสัตว์ตามประกาศดังกล่าว และสมควรปรับปรุงแบบคำขอและใบสำคัญการขึ้นทะเบียนอาหารสัตว์ประเภทและชนิดอื่นๆท้ายกฎกระทรวงดังกล่าวให้เหมาะสมยิ่งขึ้นจึงจำเป็นต้องออกกฎกระทรวงนี้กฎกระทรวง ฉบับที่ ๑๕ (พ.ศ. ๒๕๓๖)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๓]หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากรัฐมนตรีว่าการกระทรวงเกษตรและสหกรณ์ได้ออกประกาศกำหนดให้อาหารสัตว์น้ำเป็นอาหารสัตว์ตามพระราชบัญญัติควบคุมคุณภาพอาหารสัตว์พ.ศ. ๒๕๒๕ ดังนั้นเพื่อความสะดวกและรวดเร็วในการยื่นคำขอขึ้นทะเบียนอาหารสัตว์ คำขอแก้ไขรายการทะเบียนอาหารสัตว์และคำขอใบแทนใบสำคัญการขึ้นทะเบียนอาหารสัตว์ในส่วนที่เกี่ยวกับอาหารสัตว์น้ำที่ประกาศเป็นอาหารสัตว์สมควรกำหนดสถานที่สำหรับยื่นคำขออนุญาตดังกล่าวเพิ่มขึ้นจึงจำเป็นต้องออกกฎกระทรวงนี้สุนันทา/ผู้จัดทำ๒๙ ธันวาคม ๒๕๔๙[๑]ราชกิจจานุเบกษา เล่ม ๑๐๖/ตอนที่ ๑๕๐/ฉบับพิเศษ หน้า ๑๗/๑๑ กันยายน ๒๕๓๒[๒]ข้อ ๖ แก้ไขเพิ่มเติมโดยกฎกระทรวง ฉบับที่ ๑๕ ( พ.ศ. ๒๕๓๖)ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕[๓]ราชกิจจานุเบกษา เล่ม ๑๑๐/ตอนที่ ๑๒๒/ฉบับพิเศษ หน้า ๘/๓๑ สิงหาคม๒๕๓๖